smcproject/ml-wiki-sentences huggingface dataset:
28.9 ദശലക്ഷം വോട്ടുകളിൽ 3.7 ദശലക്ഷം വോട്ടുകൾ കണക്കാക്കപ്പെട്ടിട്ടില്ല, കാരണം അവ ശൂന്യമോ അസാധുവായ പ്രതിഷേധ വോട്ടുകളോ ആയിരിക്കാം.
ഗാർഡിയൻ കൗൺസിലിലെ 12 ജൂറിസ്റ്റുകളും ദൈവശാസ്ത്രജ്ഞരും തിരഞ്ഞെടുപ്പിന് ഒരു മാസം മുമ്പ് അംഗീകരിച്ച 600 ഓളം സ്ഥാനാർത്ഥികളിൽ 40 പേരും തിരഞ്ഞെടുപ്പിൽ രജിസ്റ്റർ ചെയ്തിട്ടുണ്ട് (തിരഞ്ഞെടുക്കപ്പെടാത്ത ഒരു ബോഡി സ്ഥാനാർത്ഥി സാധുതയെ അടിസ്ഥാനമാക്കി അന്തിമ തീരുമാനമെടുക്കുന്നു 'സ്ഥാനാർത്ഥികളുടെ യോഗ്യതകളുടെ' ശക്തി).
ഈ ഏഴ് സ്ഥാനാർത്ഥികളിൽ മൂന്ന് പേരെ പോളിംഗ് ദിവസത്തിന് മുമ്പ് പുറത്താക്കി.
അദ്ദേഹം പിന്മാറുന്നതിനുമുമ്പ്, പരിഷ്കരണവാദി സ്ഥാനാർത്ഥി മൊഹ്‌സെൻ മെഹ്‌റാലിസാദെ വോട്ടെടുപ്പ് മുൻ‌കൂട്ടി തീരുമാനിച്ചതായി സൂചന നൽകി, സ്ഥാനാർത്ഥികളുടെ ടിവി ചർച്ചയ്ക്കിടെ ഭരണകക്ഷി പുരോഹിതന്മാർ "സൂര്യനെയും ചന്ദ്രനെയും ആകാശത്തെയും ഒരു പ്രത്യേക വ്യക്തിയെ പ്രസിഡന്റാക്കാൻ വിന്യസിച്ചു" സാമ്പത്തിക ശാസ്ത്രജ്ഞൻ.
മുൻ പ്രസിഡന്റ് മഹമൂദ് അഹ്മദിനെജാദ് ഒരു വീഡിയോ സന്ദേശത്തിൽ താൻ വോട്ട് ചെയ്യില്ലെന്ന് പറഞ്ഞു, "ഈ പാപത്തിൽ പങ്കാളിയാകാൻ ഞാൻ ആഗ്രഹിക്കുന്നില്ല".
ക്യാപിറ്റൽ മാർക്കറ്റ് ആക്ടിവിസ്റ്റുകൾ ഇറാൻ പ്രസിഡന്റിനെതിരെ പ്രതിഷേധിച്ചു
ഇബ്രാഹിം റൈസിയുടെ ഓഫീസ് തുടങ്ങി 6 മാസം കഴിഞ്ഞിട്ടും മൂലധന വിപണിയുടെ സ്ഥിതി നിരാശാജനകമായിരുന്നു.
ടെഹ്‌റാൻ സ്റ്റോക്ക് എക്‌സ്‌ചേഞ്ചിന്റെ മൊത്തം സൂചിക ഇന്നത്തെ ഇടപാടുകളിൽ 30 ആയിരത്തിലധികം യൂണിറ്റുകൾ ഇടിഞ്ഞ് 1 ദശലക്ഷം 275 ആയിരം യൂണിറ്റിലെത്തി.
ഈ സാഹചര്യത്തിൽ, മിക്ക മാർക്കറ്റ് ഷെയറുകളും നെഗറ്റീവ് ആയി തിരിച്ചെത്തിയപ്പോൾ, ഷെയർഹോൾഡർമാർ വെർച്വൽ ഏരിയയിൽ "first_priority_borsa" ടാഗ് ഒരു ട്രെൻഡ് ആക്കി.
തലസ്ഥാനത്തെ സ്ഥിതിയെക്കുറിച്ചുള്ള പ്രസിഡന്റിന്റെയും സാമ്പത്തിക ടീമിന്റെയും നിഷ്ക്രിയ പെരുമാറ്റത്തിൽ പ്രതിഷേധിക്കുന്നതിനാണ് ഈ ഹാഷ്‌ടാഗ് സൃഷ്ടിച്ചത്, കൂടാതെ തിരഞ്ഞെടുപ്പിന് മുമ്പ് ഓഹരി വിപണിയുടെ പ്രഥമ പരിഗണന ഇബ്രാഹിം റൈസിക്കായിരിക്കുമെന്ന് പ്രസ്താവിക്കുന്നു.
2024 മെയ് 19 ന്, അസർബൈജാൻ അതിർത്തിയിലുള്ള ജുൽഫ പട്ടണത്തിന് സമീപം റെയ്‌സിയുടെ ഹെലികോപ്റ്റർ തകർന്ന് റൈസിയും വിദേശകാര്യ മന്ത്രി ഹുസൈൻ അമീർ-അബ്ദുള്ളാഹിയാനും മറ്റ് നിരവധി ഉദ്യോഗസ്ഥരും മരിച്ചു.
റഫറൻസുകൾ‍
കുരുവി മണലൂതി ഇംഗ്ലീഷ് വിലാസം https://ml.wikipedia.org/wiki/Little_stint
കുരുവി മണലൂതിയ്ക്ക് ആംഗലത്തിൽ little stint എന്ന പപേരും Calidris minuta , Erolia minuta എന്ന് ശസ്ത്രീയ നാമവുമുണ്ട്.
ദൂര ദേശാടകരാണ്.
ഏഷ്യയിലും യൂറോപ്പിലും പ്രജനനം നടത്തുന്നു.
കനം കുറഞ്ഞ കറുത്ത കൊക്കുകളുണ്ട്.
ഇരുണ്ട കാലുകളാണ്.
വേഗത്തിലാണ് നീക്കങ്ങൾ.
വിരലുകൾക്കിടയിൽ പാടയില്ല.
Non-breeding adult in Egypt Flock in Andhra Pradesh , India
തണുപ്പുകാലത്ത് വലിയ കൂട്ടം ചേരും.
മറ്റു പക്ഷികളുമായി, പ്രത്യേകിച്ച് ഡൺലിൻനുമായി കൂട്ടം ചേരാറുണ്ട്.
കടൽ തീരത്തെ ചെളിപ്രദേശങ്ങളിലും ഉൾനാടൻ ജലാശയങ്ങളുടെ കരയിലും കാണുന്നു.
നിലത്തു് 3-5 മുട്ടകളിടും..
മുട്ട, Collection Museum Wiesbaden , Germany ഭക്ഷണം
ചെളിയിൽ നിന്നു കിട്ടുന്ന അകശേരുകികളാണ് ഭക്ഷണം.
അവലംബം Jonsson, Lars Peter J. Grant (1984) Identification of stints and peeps British Birds 77(7):293–315 പുറത്തേക്കുള്ള കണ്ണികൾ Wikimedia Commons has media related to Calidris minuta .
Little stint - Species text in The Atlas of Southern African Birds .
Oiseaux Photos Ageing and sexing (PDF; 1.2 MB) by Javier Blasco-Zumeta Gerd-Michael Heinze Archived 2015-07-18 at the Wayback Machine .
കുരുവട്ടൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kuruvattur_Gramapanchayat
കോഴിക്കോട് ജില്ലയിലെ കോഴിക്കോട് താലൂക്കിൽ കുന്ദമംഗലം ബ്ളോക്കിൽ പിരായിരി വില്ലേജ് ഉൾപ്പെടുന്ന ഗ്രാമപഞ്ചായത്താണ് 17.94 ചതുരശ്ര കിലോമീറ്റർ വിസ്തീർണ്ണമുള്ള കുരുവട്ടൂർ ഗ്രാമപഞ്ചായത്ത്.
അതിരുകൾ തെക്ക്‌ - കുന്ദമംഗലം പഞ്ചായത്ത്, കോഴിക്കോട് കോർപ്പറേഷൻ എന്നിവ വടക്ക് -ചേളന്നൂർ, മടവൂർ പഞ്ചായത്തുകള് കിഴക്ക് - കുന്ദമംഗലം പഞ്ചായത്ത് പടിഞ്ഞാറ് - കക്കോടി, ചേളന്നൂർ പഞ്ചായത്തുകൾ, കോഴിക്കോട് കോർപ്പറേഷൻ എന്നിവ വാർഡുകൾ സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് കുന്ദമംഗലം വിസ്തീര്ണ്ണം 17.94 ചതുരശ്ര കിലോമീറ്റർ ജനസംഖ്യ 23,780 പുരുഷന്മാർ 11,671 സ്ത്രീകൾ 12,109 ജനസാന്ദ്രത 1326 സ്ത്രീ : പുരുഷ അനുപാതം 1038 സാക്ഷരത 93.12% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kuruvattoorpanchayat Archived 2014-08-26 at the Wayback Machine .
കുരുവട്ടൂർ ഇംഗ്ലീഷ് വിലാസം https://ml.wikipedia.org/wiki/Kuruvattur
കോഴിക്കോട് നഗരത്തിൽ നിന്നും ഏകദേശം 15 കിലോമീറ്റർ കിഴക്കായി സ്ഥിതിചെയ്യുന്ന ചെറിയ ഒരു ഗ്രാമമാണ് കുരുവട്ടൂർ.
ചരിത്ര പ്രാധാന്യമുള്ള ശ്രീ പോലൂർ സുബ്രഹ്മണ്യക്ഷേത്രം, ശ്രീനാരായണപുരം വിഷ്ണു ക്ഷേത്രം എന്നിവ കുരുവട്ടൂർ ഗ്രാമപഞ്ചായത്തിലാണ് സ്ഥിതിചെയ്യുന്നത്.
പോലൂർ ബാലസുബ്രഹ്മണ്യക്ഷേത്രത്തിന് അടുത്തുനിന്നുമാണ് നവീനശിലായുഗത്തിലേതെന്ന് കരുതുന്ന ഗുഹയുടെയും,മൺപാത്രങ്ങളുടെയും അവശിഷ്ടങ്ങൾ കണ്ടെടുത്തത്.
നാറാണത്തുഭ്രാന്തൻ വന്നിരുന്ന ക്ഷേത്രമെന്ന നിലയിൽ ശ്രീനാരായണപുരം വിഷ്ണുക്ഷേത്രവും വളരെ പ്രശസ്തമാണ്.
പ്രധാനമായും ക്ഷേത്രങ്ങളുടെയും ഉത്സവങ്ങളുടെയും ഗ്രാമമാണ് കുരുവട്ടൂർ.
എല്ലാ വർഷവും കുംഭം 10 ന് നടന്നുവരുന്ന പുല്ലാട്ട് തിറ മഹോത്സവം ഇതിൽ പ്രധാനപ്പെട്ട ഒരു ഉത്സവമാണ്.
കേരള സംസ്ഥാനരൂപീകരണത്തിന് ശേഷം തുടർച്ചയായി കമ്മ്യൂണിസ്റ്റ് പാർട്ടി ഭരിക്കുന്ന ഈ പ്രദേശം കമ്മ്യൂണിസ്റ്റിന്റെ ഒരു പ്രധാന ശക്തികേന്ദ്രം കൂടിയാണ്.
കുരുവി നിർമ്മാർജ്ജന മഹായജ്ഞം യുറേഷ്യൻ മരക്കുരുവികളേയാണ് കുരുവി നിർമ്മാർജ്ജന മഹായജ്ഞം പ്രധാനമായും ലക്ഷ്യമിട്ടത്
ചതുർകീട യജ്ഞം (Four Pests Campaign) എന്നും കുരുവി നിർമ്മാർജ്ജന മഹായജ്ഞം ( ചൈനീസ് : 打 麻 雀 运 动 ; പിൻയിൻ : Dǎ Má què Yùn dòng ) എന്നും (smash sparrow campaign), കുരുവിയെ കൊല്ലൂ സമരം (kill a sparrow ) ( ചൈനീസ് : 消灭麻雀运动 ; പിൻയിൻ : Xiāo miè Má què Yùn dòng ) എന്നുമെല്ലാം പേരുകളുണ്ട് .
മാവോ സേതൂങിന്റെ മുന്നോട്ടുള്ള മഹാ കുതിപ്പ് പദ്ധതിയുടെ ഭാഗമായ ഒരു ശുചിത്വ യജ്ഞമായിരുന്നു ചതുർകീട യജ്ഞം four pests campaign എന്ന് ചൈനീസ് അധികാരികൾ നാമകരണം ചെയ്ത പരിപാടി.
1958-1962 കാലഘട്ടത്തിൽ നടന്ന മഹാ കുതിപ്പ് പദ്ധതിയിലെ ആദ്യ യജ്ഞമായിരുന്നു കുരുവി നിർമ്മാർജ്ജനം.
നിർമ്മാർജ്ജനം ചെയ്യാൻ നിർദ്ദേശിക്കപ്പെട്ട നാല് കീടങ്ങൾ ഈച്ച , എലി , കൊതുക് കുരുവി എന്നിവയായിരുന്നു.
കുരുവികളിൽ പ്രധാനമായും ലക്ഷ്യമിട്ടത് യുറേഷ്യൻ മരക്കുരുവികളേയാണ്.
(Eurasian tree sparrows).
മനുഷ്യർ അധ്വാനിച്ചുണ്ടാക്കിയ ധാന്യവിളകൾ തിന്നു തീർക്കുന്നു എന്നത് കൊണ്ടാണ് കുരുവികളെ നിർമ്മാർജ്ജനം ചെയ്യാൻ അഹ്വാനം നൽകിയത്.
കുരുവിഹത്യ നടപ്പിലാവുന്നു.
പാത്രങ്ങൾ മുട്ടി ഒച്ചയുണ്ടാക്കി കുരുവികളെ പേടിപ്പിക്കലായിരുന്നു ഏറ്റവും പ്രചാരത്തിലുണ്ടായിരുന്ന കുരുവി ഉന്മൂലന തന്ത്രം.
ഈ ഒച്ച കാരണം എങ്ങും പറന്നിറങ്ങാൻ സാധിക്കാതെ വന്ന കുരുവികൾ പറക്കലിനിടയിൽ ക്ഷീണിച്ച് ആകാശത്ത് നിന്നും ചത്ത് വീഴുകയോ.
വീണു ചാവുകയോ ആയിരുന്നു.
കുരുവി കൂടുകൾ നശിപ്പിക്കുക മുട്ടകൾ പൊട്ടിച്ച് കളയുക, കുരുവി കുഞ്ഞുങ്ങളെ വകവരുത്തുക, കുരുവികളേയും മറ്റ് പറവകളേയും ആകാശത്ത് നിന്നും വെടിവെച്ചിടുക തുടങ്ങിയ refമുറകളും സ്കൂൾ വിദ്യാർത്ഥികൾ അടക്കമുള്ള ബഹു സഹസ്രം ജനം നടപ്പാക്കി.
ധാരാളം പക്ഷികൾ വംശനാശത്തിന്റെ വക്കില്ലെത്തി.
ഉന്മൂലം ചെയ്യുന്ന കീടങ്ങളുടെ തോതനുസരിച്ച് സ്കൂളുകൾക്കും മറ്റ് സംഘടനകൾക്കും, സർക്കാർ/ തൊഴിലാളി കൂട്ടായ്മകൾക്കും അംഗീകാരങ്ങളും പാരിതോഷികങ്ങളും നൽകപ്പെട്ടു.
ചൈനീസ് പൗരനമാർക്ക് പ്രവേശനാനുമതിയില്ലാത്ത നയതന്ത്രകാര്യലായങ്ങളിലും ഭവനങ്ങളിലും ധാരാളം കുരുവികൾ ചേക്കേറി.
അവയെ ആട്ടിപ്പായിക്കാൻ കാര്യാലയ പരിസരത്തേക്ക് കടക്കാൻ വിദേശികൾ അനുവദിക്കാതിരുന്നത് സംഘർഷങ്ങൾക്ക് ഇടനൽകി.
പോളിഷ് എംബസി ഇത്തരത്തിൽ അനുമതി നിഷേധിച്ചപ്പോൾ ജനങ്ങൾ ചെണ്ടകളുമായി പരിസരം വളഞ്ഞു മുട്ടു തുടങ്ങി.
പേടിച്ച് വിരണ്ട കിളികൾ പറക്കാൻ കൂട്ടാക്കാതെ രണ്ട് ദിവസത്തിനുള്ളിൽ കെട്ടിടത്തിൽ തന്നെ ചത്തോടുങ്ങി.
ചത്ത കിളികളെ നീക്കം ചെയ്യാൻ പോളിഷ് അധികൃതർ ഏറെ അധ്വാനിക്കേണ്ടി വന്നു.
പ്രത്യാഘാതം : മഹാദുരന്തം
1958ൽ തുടങ്ങിയ കുരുവിക്കൊല രണ്ട് വർഷത്തിനുള്ളിൽ തന്നെ ഭീകരമായ ദ്രുരന്തങ്ങൾ സൃഷ്ടിച്ചു.
കുരുവികൾ ധാന്യവിളകൾ മാത്രമല്ല ഭക്ഷിക്കുന്നത് എന്നും ധാന്യവിളകളുടെ സ്വാഭാവിക പരാദങ്ങളായ(parasites) അനവധി പ്രാണികളേയും അവ നശിപ്പിക്കുമായിരുന്നെന്നും വളരെ വൈകിയാണ് ചൈനീസ് ഭരണകൂടം തിരിച്ചറിഞ്ഞത്.
കുരുവികളുടെ ഉന്മൂലനം വെട്ടുക്കിളികളടക്കമുള്ള പ്രാണികളുടെ അഭൂതപൂർവ്വമായ ആക്രമത്തിനു വഴിവെച്ചു.
വ്യവസായവൽക്കരണത്തിനു വേണ്ടി നടത്തിയ വനനശീകരണം, പുതിയ ഇനം വളങ്ങൾ എന്നീ പുത്തൻ പരിഷ്കാരങ്ങളും കുരുവിഹത്യയും വെട്ടുക്കിളി ആക്രമവും എല്ലാം കൂടി ചേർന്നപ്പോൾ കൊടിയ ക്ഷാമം സംജാതമായി.
ചൈനീസ് വൻക്ഷാമം (Great Chinese Famine) എന്ന് വിളിക്കപ്പെട്ട മനുഷ്യനിർമ്മിത ദുരന്തത്തിൽ മരണപ്പെട്ടത് നാലരകോടി (45 മില്യൺ )ആളുകളാണ് എന്ന് ചില കണക്കുകൾ പറയുന്നു.
ചൈനീസ് അധികൃതരുടെ കണക്കുകൾ പ്രകാരം 15മില്യൺ അധിക മരണങ്ങളേ സംഭവിച്ചിട്ടുള്ളൂവത്രെ.
1960ൽ കുരുവിയെ ചതുർകീട പട്ടികയിൽ നിന്നും മാറ്റി പകരം മൂട്ടകളെ ഉൾപ്പെടുത്തി.
പക്ഷേ അപ്പോഴേക്കും ക്ഷാമവും പട്ടിണി മരണങ്ങളും ആരംഭിച്ചിരുന്നു.
കുരുമുളക് (നോവൽ) കുരുമുളക് 2007-ലെ രണ്ടാം എഡിഷന്റെ പുറം ചട്ട
എസ്. കെ. പൊറ്റെക്കാട്ട് രചിച്ച് 1976-ൽ ആദ്യമായി പ്രസിദ്ധീകരിച്ച നോവലാണ് കുരുമുളക് .
മനുഷ്യമനസ്സിന്റെ സങ്കീർണതകളും ജീവിതവൈവിദ്ധ്യങ്ങളും ചിത്രീകരിക്കുകയും; ഒരു നാടിന്റെയും കാലഘട്ടത്തിന്റെയും ചരിത്രം പറയുകയും ചെയ്യുന്ന നോവലാണിതെന്ന് പുറം ചട്ടയിൽ വിവരിക്കുന്നുണ്ട്.
കഥാപാത്രങ്ങൾ ജാനകി കിട്ടേട്ടൻ പുല്ലേരി ചിരുത മാത രാജപ്പൻ അവലംബം ↑ http://malayalaratham.blogspot.in/2010/07/blog-post_23.html
കുത്രലീശ്വരൻ ഇംഗ്ലീഷ് വിലാസം https://ml.wikipedia.org/wiki/Kutraleeswaran
ഇന്ത്യൻ നീന്തൽ താരമാണ്‌ കുത്രലീശ്വരൻ' എന്നറിയപ്പെടുന്ന കുത്രാൽ രമേഷ് (born 8 November 1981).1994 ഏപ്രിലിൽ പൽക്ക് സ്റ്റ്രൈറ്റ് അദ്ദേഹം, നീന്തി കടന്നു.13 വയസ്സായിരുന്നപ്പോൾ 1994ൽ ഇംഗ്ലീഷ് ചാനൽ നീന്തി കടന്നു.
അതെ വർഷം ഓസ്ട്രേലിയയിലെ റോട്ടനെസ്റ്റ് ചാനലും ഇറ്റലിയിലെ മെസ്സീനിയയും ഇറ്റലിയിലെ സന്നോനെ സിർസെയോയും ടെൻ ഡിഗ്രീ ചാനലും നീന്തി കടന്ന് ഗിന്നസ് ബുക്കിൽ ഇടം നേടി.1996ൽ അദ്ദേഹത്തിനു അർജുനാ അവാർഡ് ലഭിച്ചു.
കുനാക്സ യുദ്ധം
ബിസി 401-ലെ വേനൽക്കാലത്തിന്റെ അവസാനത്തിൽ പേർഷ്യൻ രാജാവായ അർതാക്സെർക്‌സസ് രണ്ടാമനും അദ്ദേഹത്തിന്റെ സഹോദരൻ സൈറസ് ദി യംഗറും തമ്മിൽ അക്കീമെനിഡ് സിംഹാസനത്തിന്റെ നിയന്ത്രണത്തിനായി നടന്ന യുദ്ധമാണ് കുനാക്സ യുദ്ധം .
സൈറസിന്റെ കലാപത്തിന്റെ മഹായുദ്ധം നടന്നത് യൂഫ്രട്ടീസിന്റെ ഇടത് കരയിൽ ബാബിലോണിന് 70 കിലോമീറ്റർ വടക്ക്, കുനാക്സയിൽ ആണ്.
യുദ്ധത്തിൽ പങ്കെടുത്ത ഗ്രീക്ക് സൈനികനായ സെനോഫോൺ ആണ് പ്രധാന ഉറവിടം.
Full text of Xenophon's Anabasis online: Freely downloadable, at Project Gutenberg Directly readable, at The University of Adelaide Library, Australia Further reading Xenophon, The Persian Expedition , trans.
by Rex Warner, Penguin, 1949.
Montagu, John D. Battles of the Greek and Roman Worlds , Greenhill Books, 2000.
Prevas, John.
Xenophon's March: Into the Lair of the Persian Lion , Da Capo, 2002.
Waterfield, Robin.
Xenophon's Retreat: Greece, Persia, and the End of the Golden Age , Belknap Press, 2006.
കുനാൽ നയ്യാർ
കുനാൽ നയ്യാർ (ജനനം: ഏപ്രിൽ 30, 1981) ഒരു ഇന്ത്യൻ- അമേരിക്കൻ നടനാണ്.
സിബിഎസ് സിറ്റ്കോം ദ് ബിഗ് ബാങ് തിയറിയിലെ രാജേഷ് കൂത്രപ്പള്ളി എന്ന കഥാപാത്രത്തിലൂടെയാണ് അദ്ദേഹം പ്രശസ്തി നേടിയത്.
ഫോബ്സ് കണക്കനുസരിച്ച് 2015-ലെ ലോകത്തിലെ ഏറ്റവും ഉയർന്ന വരുമാനം നേടിയ ടിവി അഭിനേതാക്കളുടെ പട്ടികയിൽ നയ്യാർ മൂന്നാം സ്ഥാനം നേടി.
ലണ്ടനിലെ ഹൺസ്ലോയിൽ ഒരു പഞ്ചാബി കുടുംബത്തിലാണ് ജനിച്ച നയ്യാർ ന്യൂ ഡൽഹിയിൽ ആണ് വളർന്നത്.
ന്യൂ ഡെൽഹിയിലെ സെന്റ് കൊളംബസ് സ്കൂളിൽ പഠിച്ച അദ്ദേഹം സ്കൂൾ ടീമിനായി ബാഡ്മിന്റൺ കളിച്ചു.
അദ്ദേഹത്തിന്റെ മാതാപിതാക്കൾ ന്യൂഡൽഹിയിൽ താമസിക്കുന്നു.
1999-ൽ ഒറിഗോണിലെ പോർട്ട്ലാൻഡ് യൂണിവേഴ്സിറ്റിയിൽ നിന്നും ധനകാര്യത്തിൽ ബിരുദം നേടാനായി നയ്യാർ യുണൈറ്റഡ് സ്റ്റേറ്റ്സിലേക്ക് താമസം മാറി.
ബിരുദം ചെയ്യുന്നതിനിടെ അദ്ദേഹം അഭിനയ ക്ലാസുകളിൽ പങ്കെടുക്കുകയും  നിരവധി സ്കൂൾ നാടകങ്ങളിൽ അഭിനയിക്കുകയും ചെയ്തു.
അമേരിക്കൻ കോളേജ് തിയേറ്റർ ഫെസ്റ്റിവലിൽ പങ്കെടുത്ത ശേഷം നയ്യാർ ഒരു പ്രൊഫഷണൽ നടനാവാൻ തീരുമാനിച്ചു.
അതിനുശേഷം ഫിലഡെൽഫിയയിലെ പെൻസിൽവാനിയയിലെ ടെമ്പിൾ യൂണിവേഴ്സിറ്റിയിൽ അദ്ദേഹം ചേർന്ന് അഭിനയകലയിൽ മാസ്റ്റർ ഓഫ് ഫൈൻ ആർട്‌സ് ബിരുദം നേടി.
അഭിനയ ജീവിതം ചലച്ചിത്രം Year Film Role Director(s) Notes 2004 S.C.I.E.N.C.E Pizza Man Jordan Noce 2012 Ice Age: Continental Drift Gupta Steve Martino Mike Thurmeier Voice 2014 The Scribbler Karim John Suits 2014 Dr. Cabbie Tony Jean-François Pouliot 2015 Consumed Serge Negani Daryl Wein 2016 Trolls Guy Diamond Walt Dohrn Mike Mitchell Voice ടെലിവിഷൻ Year Series Role Notes 2007 NCIS Youssef Zidan Uncredited
Episode: "Suspicion" 2007–present The Big Bang Theory Rajesh Koothrappali Main role 2010 The Late Late Show with Craig Ferguson Rajesh Koothrappali 2013–2016 Sanjay and Craig Vijay (voice) Main role 2013–14 Sullivan Son Sanjay/Neal Episode: "Ladies Night", "Sexual Healing" 2015 The Late Late Show host 25–27 February 2015 The Mindy Project Sendhil Episode: "While I Was Sleeping" 2016 Ice Age: The Great Egg-Scapade Gupta (cameo/flashback) TV special തിയേറ്റർ Year Title Role Notes 2006 Huck and Holden Navin Dahlia Theater, Los Angeles, United States 2006 Love's Labour's Lost Other Parts Royal Shakespeare Company, Stratford upon Avon, United Kingdom 2006 Love's Labour's Lost Other Parts Shakespeare Theatre Company, Lansburgh Theatre, Washington, DC, United States 2015 The Spoils Kalyan The New Group at The Pershing Square Signature Center, New York, United States 2016 The Spoils Kalyan Trafalgar Studios, London അവാർഡുകൾ Year Award Category Title Result 2006 Garland Award Best Male Lead in a Play on the West Coast Huck and Holden വിജയിച്ചു 2012 Screen Actors Guild Award Outstanding Performance by an Ensemble in a Comedy Series The Big Bang Theory നാമനിർദ്ദേശം 2013 നാമനിർദ്ദേശം 2014 നാമനിർദ്ദേശം 2015 നാമനിർദ്ദേശം 2016 നാമനിർദ്ദേശം അവലംബം പുറംകണ്ണികൾ Kunal Nayyar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Kunal Nayyar
കുനാൽ ബസു ഇംഗ്ലീഷ് വിലാസം https://ml.wikipedia.org/wiki/Kunal_Basu
ഇന്ത്യൻ എഴുത്തുകാരനായ കുനാൽ ബസു ,  ദി ഓപ്പിയം ക്ലെർക്ക് (2001) , ദി മിനിയേച്ചറിസ്റ്റ് ( 2003) , റേസിസ്റ്റ് (2006) , ദി യെല്ലോ എംപറേർസ് ക്യൂർ (2011) എന്നീ ഇംഗ്ലീഷ് നോവലുകളുടെ രചയിതാവാണ്.
ദി ജാപ്പനീസ് വൈഫ് ‌എന്ന ഇദ്ദേഹത്തിന്റെ ചെറുകഥയെ അടിസ്ഥാനമാക്കിയാണ് ഇന്ത്യ൯ ചലച്ചിത്ര സംവിധായക അപർണ്ണ സെൻ 2011ൽ പുറത്തിറക്കിയ‌ ദ ജാപ്പനീസ് വൈഫ് എന്ന ചലച്ചിത്രം.
സാഹിത്യകാരനും പ്രസാധകനും കമ്മ്യൂണിസ്റ്റ്‌ പാർട്ടി ഓഫ് ഇന്ത്യയുടെ ആദ്യകാല അംഗവുമായിരുന്ന സുനിൽ കുമാർ ബസുവിന്റെയും എഴുത്തുകാരിയും അഭിനേത്രിയും ആയിരുന്ന ചാർബി  ബസുവിന്റെയും പുത്രനായിട്ടായിരുന്ന1956 മേയ് നാലിന് കൊൽക്കത്തയിൽ കുനാൽ ബസുവിന്റെ ജനനം.
മാതാപിതാക്കൾ  വിശാല ചിന്തഗതിക്കാരയതിനാൽ അദ്ദേഹത്തിന് ബാല്യകാലം മുതലേ സാഹിത്യത്തോടും കലയോടും കൂടുതലിടപഴകാൻ അവസരം ലഭിച്ചിരുന്നു .
കൊൽക്കത്തയിലെ സൗത്ത് പോയിന്റ്‌ ഹൈസ്കൂളിലെ സ്‌കൂൾ വിദ്യാഭ്യാസത്തിനു ശേഷം, ജാദവ്പൂർ സർവകലാശാലയിൽ നിന്ന് മെക്കാനിക്കൽ എൻജിനിയറിങ്ങിൽൽ ബിരുദവും ഫ്ലോറിഡ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്നും ബിരുദാനന്തര  ബിരുദവും നേടി .
1982 ൽ യു എസ്സിൽ വീണ്ടും തിരിച്ചെത്തിയതിനു ശേഷം ഫ്ലോറിഡ സർവകലാശാലയുൽ നിന്ന് ഡോക്ടറേറ്റും നേടി .
പരസ്യ നിർമ്മാണ ഏജൻസിയിലും  സ്വതന്ത്രപത്ര പ്രവർത്തനത്തിലും ചലച്ചിത്രനിർമ്മാണത്തിലും ജോലി നോക്കിയിരുന്ന കുനാൽ ബസു പതിനാറു മാസക്കാലം ജാദവ്പൂർ സർവ്വകലാശാലയിൽ അധ്യാപകനുമായിരുന്നു .
1982 ലായിരുന്നു സുസ്മിതയുമായിട്ടുള്ള അദ്ദേഹത്തിന്റെ വിവാഹം.
അപരാജിത എന്നാണു മകളുടെ പേര് .
ഡോക്ടറേറ്റ് ലഭിച്ചതിനുശേഷം 1986 മുതൽ 1999 വരെ കാനഡയിലെ മക്ഗിൽ സർവ്വകലാശാലയിൽ അദ്ദേഹം അധ്യാപകസ്ഥാനം വഹിച്ചിരുന്നു.
ഈ കാലയളവിൽ കുനാൽ ബസു എൻജിനിയറിങ്ങ് ശാഖയിൽ നിന്നും മാനേജ്മെന്റ് ശാഖയിലേക്ക് തിരിഞ്ഞിരുന്നു .
1999 മുതൽ ഓക്സ്ഫോർഡ് സർവ്വകലാശാലയുടെ കീഴിലുള്ള സയ്ദ് ബിസിനസ് സ്കൂൾ ( Said Business school ) ൽ അധ്യാപകനായി പ്രവർത്തിച്ചു തുടങ്ങി.
ഫാസ്റ്റ് കമ്പനി ( Fast  Company ) , എം ഐ ടി സ്ലൊവാൻ മാനേജ്മെന്റ് റിവ്യൂ( MIT Sloan Management  Review ) തുടങ്ങിയ പ്രസിദ്ധീകരണങ്ങളിൽ അദ്ദേഹം സാമ്പത്തിക ലേഖനങ്ങൾ എഴുതിയിരുന്നു .
സ്വാധീനവും പ്രമേയങ്ങളും
ചരിത്ര നോവലുകൾ എഴുതുന്ന വളരെ ചുരുക്കം എഴുത്തുകാരിലൊരാളാണ് കുനാൽ ബസു.
ഈ എഴുത്തിനുപിന്നിൽ ചരിത്രത്തോടുള്ള താല്പര്യത്തിനോടൊപ്പം ഇഷ്ട നോവലിസ്റ്റായ ബങ്കിം ചന്ദ്ര ചാറ്റർജിയുടെ സ്വാധീനവും ഉണ്ടായിരുന്നു .
ചരിത്രത്തിന്റെ അനന്ത കാൽപനിക സാധ്യതകളും വായനക്കാർക്ക് അപരിചിതമായ സ്ഥലകാലങ്ങൾ അനുഭവവേദ്യമാക്കി കൊടുക്കാനുള്ള സാധ്യതയുമാണ്‌ അദ്ദേഹത്തെ ഈ വിഭാഗം നോവലുകളിലേക്ക് ആകർഷിച്ചതിന്റെ  പ്രധാന കാരണം.
ഇന്ത്യൻ നോവലുകളിൽ ‘ കറുപ്പ് വ്യാപാരം’എന്ന വിഷയം ആദ്യമായി കൊണ്ടുവന്ന എഴുത്തുകാരനായിരുന്നു കുനാൽ ബസു.
ബ്രിട്ടീഷ് അധിനിവേശ ചരിത്രത്തിന്റെ ഭാഗമായ ഈ വിഷയം ഇന്നത്തെ ബ്രിട്ടീഷ് പാഠപുസ്തകങ്ങളിൽ നിന്നും ഒഴിവാക്കപ്പെട്ടിട്ടുണ്ട്.
പണ്ടു നിലനിന്നിരുന്ന മുഗൾ സാമ്രാജ്യത്തെ പുനർജ്ജീവിപ്പിക്കാൻ ഇദ്ദേഹത്തിന്റെ ‘ദി മിനിയെച്ചറിസ്റ്റ്’എന്ന ഇംഗ്ലീഷ് നോവലിന് സാധിച്ചിട്ടുണ്ട് .
മുഗൾ ചരിത്രത്തോടുള്ള അതിയായ അഭിനിവേശവും ആഗ്ര , ഫതെഹ്പുർ സിക്രി എന്നീ സ്ഥലങ്ങളിലേക്കുള്ള പല യാത്രകളും 16-ാം നൂറ്റാണ്ട് കാലഘട്ടം വീണ്ടും സൃഷ്ടിക്കാൻ ബസുവിനെ സഹായിച്ചു.
ഒരു ഇന്ത്യൻ കഥാപാത്രങ്ങളുമില്ലെന്ന സവിശേഷതയുള്ളതായിരുന്നു അദ്ദേഹത്തിന്റെ മൂന്നാമത്തെ നോവലായ റേസിസ്റ്റ്  വെള്ളക്കാരനല്ലാത്ത എഴുത്തുകാരനാൽ എഴുതപ്പെട്ട ആദ്യത്തെ വിക്ടോറിയൻ നോവൽ ആയിരുന്നു ഇത് .
ഈ നോവൽ ക്രോസ് വേർ‍ഡ് ബുക്ക് അവാർഡിനു വേണ്ടി നാമനിർദ്ദേശിക്കപ്പെട്ടിരുന്നു.
അദ്ദേഹത്തിന്റെ രചനകളിൽ ആഴമേറിയ ആത്മകഥാ സ്പർശമുണ്ടെന്നും 19ാം നൂറ്റാണ്ടിലെ യംങ്ങ് ബംഗാൾ പ്രസ്ഥാനത്തിന്റെ അംഗമായ മഹിം എന്നാ കഥാപാത്രം തന്റെ വ്യക്തിത്വത്തിനോട് ഏറെ അടുത്ത് നിൽക്കുന്നുണ്ടെന്നും അദ്ദേഹം പറഞ്ഞിട്ടുണ്ട് .
ഗ്രന്ഥസൂചി നോവലുകൾ ദി ഒപ്പിയം ക്ലാർക്ക് ( 2001)
19ാം നൂറ്റാണ്ടിൽ നിലനിന്നിരുന്ന കറുപ്പ് വ്യാപാരത്തിന്റെ കാണാക്കയങ്ങളിലേക്ക് വായനക്കാരെ എത്തിക്കുന്നതാണ് കുനാൽ ബസുവിന്റെ  ആദ്യ നോവലായ ദി ഒപ്പിയം ക്ലാർക്ക് .
1857 ൽ നടന്ന ഈസ്റ്റ് ഇന്ത്യാ കമ്പനിക്കെതിരെയുള്ള സൈനിക കലാപത്തിൽ പിതാവ് മരണമടഞ്ഞ അതേ ദിവസമാണ് നോവലിലെ പ്രധാന കഥാപാത്രമായ ഹിരണിന്റെ ജനനം.
ഹസ്തരേഖാ ശാസ്ത്രത്തിൽ അപാരമായ അന്തർ ജ്ഞാന നൈപുണ്യമുള്ള വ്യക്തിയാണ് ഹിരൺ.
ഭാഗ്യം ഹിരണിനെ ആ ലേലപ്പുരയിലെ ജോലിക്കാരനാകുമ്പോൾ അവനു ഏതോ നിഗൂഢമായ കച്ചവടത്തിൽ ആഴ്ന്നിറങ്ങുന്ന അനുഭൂതിയായിരുന്നു .
അതിലുമുപരി പരമ ദുഷ്ടനും കുപ്രസിദ്ധനുമായ അവന്റെ മേലുദ്യോഗസ്ഥൻ ജോനാഥൻ കാബ്രെയുടെയും കറുപ്പിനടിമയായ അയാളുടെ സഹധർമ്മിണിയുടെയും വ്യവഹാരത്തിലേക്കുള്ള കൂടിക്കലരലും.
വിപ്ലവത്തിലേക്കും യുദ്ധത്തിലേക്കും പ്രണയത്തിലേക്കും വിരഹത്തിലേക്കും മുഖത്ത് പ്രഹരിക്കുന്ന തിരമാലകളിലേക്കും തട്ടിപ്പുകളിലേക്കും വലിച്ചിഴക്കപ്പെടുന്ന ഒരു അനുരൂപനായ നായകനാണ് ഹിരൺ .
ദി മിനിയേച്ചറിസ്റ്റ് ( 2003)
16ാം നൂറ്റാണ്ടിലെ അക്ബർ ചക്രവർത്തിയുടെ കീഴിലുള്ള മുഗൾ ഭരണകാലത്തെ ചിത്രീകരിക്കുന്നതാണ് കുനാൽ ബസുവിന്റെ രണ്ടാമത്തെ നോവലായ ‘ദി മിനിയേച്ചറിസ്റ്റ്’.
അക്ബർ ചക്രവർത്തിയുടെ രാജസദസ്സിലെ പ്രധാന ചിത്രകാരനായ ബിഹ്സാദിയിലൂടെയാണ് കഥ മുന്നോട്ട് നീങ്ങുന്നത്‌ .
ചിത്രകലയിൽ അതിയായ പാടവം ചെറുപ്പം മുതലേ പ്രദർശിപ്പിച്ചിരുന്ന ഒരു ബാലനായിരുന്നു ബീഹ്സാദ് .
ചിത്രരചനയിലുള്ള ഈ നൈപുണ്യം അവനെ അക്ബറിന്റെ ഫത്തെഹ്പൂർ സിക്രിയിലെ പുതിയ രാജസദസ്സിലെത്തിച്ചു .
ബീഹ്സാദിന്റെ രാജസദസ്സിലേക്കുള്ള രംഗപ്രവേശനം മറ്റുള്ളവരിൽ അസൂയ ഉളവാക്കി .
അദ്ദേഹം ഒഴിവുവേളകളിൽ വിനോദവൃത്തിക്കായി വരച്ചിരുന്ന ചക്രവർത്തിയുടെ രതിജന്യമായ ചിത്രങ്ങൾ പരസ്യമാക്കാനും അതിനാൽ രാജസദസ്സിൽ നിന്ന് പുറത്താക്കാനും ഈ അസൂയ കാരണമായി .
റേസിസ്റ്റ്സ് (2006)
19ാം നൂറ്റാണ്ടിൽ നിലനിന്നിരുന്ന യൂറോപ്യൻ വർണ്ണ വിവേചനത്തിന്റെ പരിപൂർണ്ണ ചിത്രം  വിവരിച്ചിരിക്കുന്ന നോവലാണ്‌ കുനാൽ ബസുവിൻറെ  റേസിസ്റ്റ്സ് .
വംശീയ വിരോധികളായ ഇംഗ്ലീഷ് ശാസ്ത്രജ്ഞൻ ബേറ്റ്സും അദ്ദേഹത്തിന്റെ മറുപ്രതിയായ ഫ്രഞ്ച് ശാസ്ത്രജ്ഞൻ ബിലാവോയ്ക്സുമാണ് കഥയിലെ മുഖ്യ കഥാപാത്രങ്ങൾ
	വംശീയ ശാസ്ത്രത്തിലെ ഒരു ആശയത്തെക്കുറിച്ച് ഇവർ തമ്മിലുണ്ടാകുന്ന വാഗ്വാദം എന്നെന്നേക്കുമായി ഒത്തുതീർക്കാൻ ഇവർ ഇരുവരും ചേർന്ന് നടത്തുന്ന ഒരു ശാസ്ത്രീയ പരീക്ഷണത്തിലൂടെയാണ് കഥ മുന്നോട്ട് നീങ്ങുന്നത്‌.
ഇതിനായി പന്ത്രണ്ടു വർഷക്കാലം വിജനമായൊരു ആഫ്രിക്കൻ ദ്വീപിൽ കറുത്ത വർഗക്കാരനായ ഒരാൺകുഞ്ഞിനേയും വെള്ളക്കാരിയായ ഒരു പെൺകുഞ്ഞിനെയും ചെറുപ്പക്കാരിയും മൂകയുമായ ഒരു പരിചാരികയോടൊപ്പം പാർപ്പിച്ചു.
ഈ പ്രാകൃതമായ ചുറ്റുപാട് അവരിൽ ജന്മസിദ്ധമായ സ്വഭാവം വികസിപ്പിക്കും .
ദി യെല്ലോ എമ്പരേഴ്സ് ക്യൂര് (2011)
അപകടകരമായ ഒരു സ്ഥലത്ത് എത്തിപ്പെടുന്നതിന്റെ ഒറ്റപ്പെടലും അസാധ്യമായൊരു പ്രണയവും കൊണ്ട് നെയ്തെടുത്ത കഥയാണ് ദി യെല്ലോ എമ്പരേഴ്സ് ക്യൂര് .
പിതാവിന്റെ മാരകമായ സിഫിലിസ് രോഗം ഭേദമാക്കാനുള്ള മരുന്ന് അന്വേഷിച്ച് ചൈനയിലേക്ക് പുറപ്പെടുന്ന സർജൻ അന്റോണിയോ മരിയോയിലൂടെയാണ് കഥ മുന്നോട്ടുപോകുന്നത് .
പക്ഷെ അവിടെ എത്തിചേർന്നതിനു ശേഷം ഉപേക്ഷിക്കാനാവാത്തവിധം പ്രണയബദ്ധരാവുകയാണ് ഡോക്ടറും ഫ്യൂമി എന്ന കഥാപാത്രവും.
ചെറുകഥാ സമാഹാരങ്ങൾ ദി ജാപ്പനീസ് വൈഫ്‌ (2008)
ചെറുകഥാ സമാഹാരത്തിലെ ആദ്യ കഥയുടെ പേരുതന്നെയാണ് സമാഹാരത്തിന്റെ തലക്കെട്ടായി നൽകിയിരിക്കുന്നത്.
ഇന്ത്യക്കാരനായൊരാൾ ഒരു ജാപ്പനീസ് യുവതിക്ക് കത്ത് എഴുതുന്നു .
അവർ മറുപടി അയക്കുന്നു.
കത്തുകളിലൂടെ, അതിലെ അക്ഷരങ്ങളിലൂടെ അവർ പ്രണയിക്കുകയും ഒരിക്കലും നേരിട്ട് കാണാത്ത അവർ ഭാര്യാ ഭർത്താക്കന്മാരായി ജീവിക്കുകയും ചെയ്യുന്നു .
വാക്കുകളിലൂടെയുള്ള അടുപ്പം ജീവിതത്തിന്റെ അനിർവചനീയമായ വിപ്ലവങ്ങൾക്ക് വഴിയൊരുക്കുന്നു.
പന്ത്രണ്ടു കഥകളുടെ സമാഹാരം അപ്രതീക്ഷിതങ്ങളായവയെ ക്കുറിച്ചുള്ളവയാണ്.
ആത്മഹത്യ ചെയ്യാനായി ഇന്ത്യയിൽ വന്ന അമേരിക്കൻ പ്രൊഫസർ ഒരു പാമ്പുകളിക്കാരന്റെ മകളുമായി മരുഭൂമിയിലേക്ക് യാത്ര പോകുന്നു .
ടിയാനെമ്മെൻ ചത്വരത്തിലെ പ്രക്ഷോഭങ്ങൾക്കിടയിൽ മധുവിധു ആഘോഷിക്കാൻ വന്ന ഇന്ത്യൻ ദമ്പതികൾ അറസ്റ്റിലാകുന്നു .
ഒരു റഷ്യൻ വേശ്യ , കൽക്കട്ടയിലെ വിപ്ലവകാരികൾക്കിടയിലാണ് അവളുടെ വേരുകൾ എന്ന് കണ്ടെത്തുന്നു .
വെറുപ്പിന്റെ താഴ്‌വരയിൽ ഒറ്റപ്പെട്ടു പോകുന്ന സർവ്വനാശത്തിന്റെ ഇര .
ജാപ്പനീസ് വൈഫ്‌ എന്ന കഥ ചലച്ചിത്ര സംവിധായിക അപർണ്ണ സെൻ വെള്ളിത്തിരയിൽ എത്തിച്ചു.
ഓക്സ്ഫോർഡ് സർവ്വകലാശാലയിൽ വച്ച് കഥാകാരനുമായി നടന്ന ഒരു സൗഹൃദ സംഭാഷണത്തിനിടയിലാണ് സംവിധായിക ഈ കഥയെ അസാദ്ധ്യമായതും എന്നാൽ മനുഷ്യമനസ്സിനെ മദിക്കാൻ കെൽപ്പുള്ളതുമായ ഒരു പ്രണയ കാവ്യമായി തിരിച്ചറിഞ്ഞത് .
അയഥാർത്ഥത്തിൽ വിരിയുന്ന നിഷ്കളങ്കത മുന്നോട്ട് വയ്ക്കുന്ന ദൃശ്യ ഭാഷയുടെ സാധ്യതകളാണ് ഇതിനെ ഒരു ചലച്ചിത്രമാക്കാൻ അവരെ പ്രേരിപ്പിച്ചത് എന്ന് സംവിധായിക ഒരു ചാനൽ ചർച്ചയിൽ പറഞ്ഞിട്ടുണ്ട്.
ബസുവിനെ സംബന്ധിച്ചിടത്തോളം ഈ ചലച്ചിത്രം ചലച്ചിത്ര ശാഖയുമായി അദ്ദേഹത്തിന് ഒരു ദീർഘകാല ബന്ധം കെട്ടിപ്പടുക്കാൻ സഹായിക്കുന്നതായിരുന്നു .
പിന്നീട് ബസു, മൃണാൾ സെന്നിന്റെ പുനശ്ച , അബാശിശൈ എന്നീ ചലച്ചിത്രങ്ങളിൽ അഭിനയിക്കുകയും ഫുട്ബോൾ(1980), ദി മാജിക്‌ ലൂം(1997) എന്നീ ഹ്രസ്വ ചിത്രങ്ങളുടെ നിർമ്മാണത്തിൽ സഹായിക്കുകയും ചെയ്തു .
അവലംബം ↑ Homo Calculus ↑ Kunal Basu official site ↑ Kunal Basu (2006) The Racists , Penguin ISBN 0-14-306225-5
കുത്ബുദ്ദീൻ അൻസാരി (നാടകം) ഇംഗ്ലീഷ് വിലാസം https://ml.wikipedia.org/wiki/Qutubuddin_Ansari_(Drama)
ഗുജറാത്ത് കലാപത്തിൽ പ്രാണരക്ഷയ്ക്കു കേഴുന്ന യുവാവിന്റെ കഥ പറയുന്ന നാടകമാണ് കുത്ബുദ്ദീൻ അൻസാരി .
കുത്ബുദ്ദീൻ അൻസാരിയായി വേഷമിടുന്നത് കുത്ബുദ്ദീനുമായി രൂപസാദൃശ്യമുള്ള കേരള കൗമുദി സീനിയർ ഫോട്ടോഗ്രാഫർ ജിതേഷ് ദാമോദറാണ്.
തിരുവനന്തപുരത്ത് സൂര്യ ഫെസ്റ്റിവലിൽ ഈ നാടകം ഏറെ ശ്രദ്ധനേടിയിരുന്നു.
ഗുജറാത്ത് കലാപ സമയത്ത് കലാപകാരികളുടെ കരുണയിൽ ജീവിതം തിരിച്ചുകിട്ടിയ കുത്ബുദ്ദീന് പിന്നീടുണ്ടാകുന്ന അനുഭവങ്ങളും ആത്മസംഘർഷങ്ങളുമാണ് നാടകത്തിലുള്ളത്.
വേൾഡ് പ്രസ് ഫോട്ടോഗ്രഫി അവാർഡ് ലഭിച്ചിട്ടുള്ള ആർക്കോ ദത്ത ഗുജറാത്ത് കലാപത്തിനുശേഷം എടുത്ത അഹമ്മദാബാദിലെ കുത്ബുദ്ദീൻ അൻസാരിയുടെ ചിത്രമാണ് ഈ നാടകത്തിന്റെ മുഖ്യ പ്രചോദനം.
കലാപകാരികളിൽനിന്ന് രക്ഷപ്പെട്ട് ബംഗാളിൽ അഭയംതേടിയ അൻസാരിയുടെ കലാപകാലത്തെ മാനസിക സംഘർഷങ്ങൾ അനാവരണംചെയ്യുകയാണ് "കുത്ബുദ്ദീൻ അൻസാരി" എന്ന ഏകപാത്ര നാടകം.
സംവിധാനം ഗോപി കുറ്റിക്കോൽ.
കലാസംവിധാനം നേമം പുഷ്പരാജ് .
നാടകം ഗുജറാത്ത് മുഖ്യമന്ത്രി നരേന്ദ്രമോഡിയെ കരിവാരിത്തേക്കുന്നതാണെന്നാരോപിച്ച് ബി.ജെ.പി.-ഹിന്ദു ഐക്യവേദി പ്രവർത്തകർ നാടകത്തിനെതിരെ ഭീഷണി മുഴക്കിയതിനെ തുടർന്ന് അവതരണം ഉപേക്ഷിച്ചു.
അവലംബം ↑ http://deshabhimani.tv/printNewscontent.php?id=18680%5Bപ്രവർത്തിക്കാത്ത+കണ്ണി%5D ↑ ↑
കുത്ബ്ബുദ്ദിൻ മുബാറക് ഷാ ഇംഗ്ലീഷ് വിലാസം https://ml.wikipedia.org/wiki/Qutb_ud_din_Mubarak_Shah
ഖിൽജി രാജവംശംത്തിലെ ഭരണാധികാരിയും അലാവുദ്ദീൻ ഖിൽജിജിയുടെ പുത്രനുമായിരുന്നു കുത്ബ്ബുദ്ദിൻ മുബാറക് ഷാ ( ഉർദു : قطب الدین مبارک شاہ ‬ , ഹിന്ദി : क़ुतब उद्दीन मुबारक शाह ) (മരണം: 1320).
ഡി 1316 ഏപ്രിൽ ഒന്നാം തീയതി   ഇളയ സഹോദരന്റെ റീജന്റായി ഭരണം നടത്തിയിരുന്ന മുബാറക് ഷാ സഹോദരനെ സ്ഥാനഭ്രഷ്ടനാക്കിഅധികാരമേറ്റെടുത്തു.
തുടർന്ന് മുബാറക് തന്റെ പാർശ്വവർത്തികളെയും സിൽബന്ധികളെയും കൊട്ടാരത്തിലെ പ്രധാന തസ്തികകളിൽ നിയമിച്ചു.
സഫർഖാനായി മാലിക് ദിനാറിനെയും പുതിയ ഖാസിയായി മൗലാനാ സിയാവിദ്ദീനെയും  മുബാറക്ക് അവരോധിച്ചു.
അലാവുദ്ദീന്റെ പല ഉത്തരവുകളും മുബാറക്ക് റദ്ദ് ചെയ്തു.
കമ്പോള നിയന്ത്രണങ്ങളും,മദ്യനിരോധനവും എടുത്തുകളഞ്ഞു.
തടവുകാരെ ഒന്നടങ്കം മോചിപ്പിയ്ക്കുകയും ചെയ്തു.
അലാവുദ്ദീൻ ജനമനസ്സുകളിൽ സൃഷ്ടിച്ചിരുന്ന് ഭീതി ഏറെക്കുറെ ഒഴിവായെങ്കിലും രാജ്യത്ത് അസ്ഥിരതയും കലാപങ്ങളും നാൾക്കുനാൾ വർദ്ധിച്ചുവന്നു.
ഏറെക്കാലം നീണ്ട കൊട്ടാരവിപ്ലവങ്ങൾക്കും,കലഹങ്ങൾക്കുമൊടുവിൽ 1320 ൽ മുബാറക്ക് ഷായെ  കൊട്ടാരത്തിൽ വച്ചു ഖുസ്രോഖാൻ വധിക്കുകയാണുണ്ടായത്.
കുദ്രേമുഖ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Kudremukh_National_Park
കർണാടക സംസ്ഥാനത്തിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന കൊടുമുടിയും ദേശീയോദ്യാനവുമാണ് കുദ്രേമുഖ് .
1987 -ലാണ് ഇത് നിലവിൽ വന്നത്.
പർവ്വതത്തിനടുത്തായി സ്ഥിതിചെയ്യുന്ന ഒരു ചെറിയ ഹിൽ സ്റ്റേഷനും ഖനനനഗരവും ഈ പേരിൽ അറിയപ്പെടുന്നു.
99 കിലോമീറ്റർ അകലെയുള്ള മംഗലാപുരത്താണ് ഏറ്റവും അടുത്തുള്ള അന്താരാഷ്ട്ര വിമാനത്താവളം.
600 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി.
നിത്യഹരിതവനമേഖലയാണ് ഇവിടം.
വിവിധതരങ്ങളിലുള്ള പൂമ്പാറ്റകളെ ഇവിടെ കാണാം.
സിംഹവാലൻ കുരങ്ങ് , പുലി , ബോണറ്റ് മക്കാക്ക് , കാട്ടുപന്നി , ലാംഗൂർ തുടങ്ങിയ ജന്തുക്കൾ ഇവിടെ അധിവസിക്കുന്നു.
ബ്രാഹ്മണി കൊക്ക് , വേഴാമ്പൽ തുടങ്ങിയ പക്ഷികളും ഇവിടെയുണ്ട്.
Kudremukh എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുനാഫ
മധ്യപൗരസ്ത്യദേശത്തെ ഒരു പരമ്പരാഗത മധുരപലഹാരമാണ് കുനാഫ ( Kanafeh അറബി : كُنافة ‬ ,  [kʊˈnaːfa], പഷ്തു : كُنافه ,  [kʊˈnaːfa], ഉർദു : كُنافہ ,  [kʊˈnaːfa], തുർക്കിഷ് : Künefe , Levantine [ˈkneːfe])
അറബ്‌രാഷ്ട്രങ്ങളിൽ പൊതുവെയും, ഈജിപിതിലും , ലെവാന്റ് പ്രദേശങ്ങളിലും പ്രത്യേകിച്ചും കുനാഫ ജനപ്രിയ വിഭവമാണ്.
പലസ്തീനികളെ സംബന്ധിച്ചേടത്തോളം ഇത് ഒഴിച്ചുകൂടാനാവാത്ത ഒന്നാണ്.
നാര് രൂപത്തിലുള്ള മാവ് ഉപയോഗിച്ചാണ് കുനാഫ തയ്യാറാക്കുന്നത് .
മാവിന്റെ രണ്ട് അടുക്കുകൾക്കിടയിൽ ചീസ്, ചോക്ലേറ്റ്, പാൽക്കട്ടി തുടങ്ങിയവയിലേതെങ്കിലും നിറക്കാറുണ്ട്.
വെന്തുകഴിഞ്ഞാൽ പഞ്ചസാര ലായനി മുകളിലൂടെ ഒഴിക്കാറുണ്ട്.
കുനാർ നദി
കുനാർ നദി ( ഉർദു , പഷ്തു : کونړ سيند ), - ചിത്രാൾ നദി എന്നും  ( چترال سيند ) കാമാ നദി ( کامه سيند ) എന്നും അറിയപ്പെടുന്നു.
ഈ നദി വടക്കൻ ഖൈബർ പഖ്തുൻഖ്വയിൽ സ്ഥിതി ചെയ്യുന്നതും അഫ്ഘാനിസ്ഥാനിലൂടെയും പാകിസ്താനിലൂടെയും ഒഴുകുന്ന 480 കിലോമീറ്റർ നീളമുള്ള ഒരു നദിയാണ്.
ഈ നദീതടമേഖലയെ ജലസമ്പുഷ്ടമാക്കുന്നത് ഹിന്ദുക്കുഷ് പർവ്വതനിരകളിൽ നിന്ന് ഉരുകിയെത്തുന്ന ഹിമാനികളാണ്.
സിന്ധു നദീതടമേഖലയെയും ഇവിടെ നിന്നുള്ള ജലം പരിപോഷിപ്പിക്കുന്നു.
ഉത്ഭവവും മുന്നോട്ടുള്ള ഗതിയും
ഹിന്ദുക്കുഷ് പർവ്വത നിരകളിലെ ചിത്രാൾ, ഖൈബർ പഖ്തുൻഖ്വ എന്നിവിടങ്ങളിൽ നിന്നാണ് ഈ നദി ഉത്ഭവിക്കുന്നത്.
താഴേയ്ക്കുള്ള ഗതിയിൽ ഈ നദി മസ്തുജ് എന്നറിയപ്പെടുന്നു.